CELEX: 22006D0067
Language: sk
Date: 2006-06-02 00:00:00
Title: Rozhodnutie Spoločného výboru EHP č. 67/2006 z 2. júna 2006 ktorým sa mení a dopĺňa príloha XIII (Doprava) k Dohode o EHP

7.9.2006   
            
            
               SK
            
            
               Úradný vestník Európskej únie
            
            
               L 245/18
            
         
      ROZHODNUTIE SPOLOČNÉHO VÝBORU EHP č. 67/2006
   z 2. júna 2006
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 35/2006 z 10. marca 2006 (1).
            
         
               (2)
            
            
               Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (2), sa má začleniť do dohody.
            
         
               (3)
            
            
               Nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (3), sa má začleniť do dohody.
            
         
               (4)
            
            
               Nariadenie Európskeho parlamentu a Rady (ES) č. 551/2004 z 10. marca 2004 o organizácii a využívaní vzdušného priestoru v jednotnom európskom nebi (4), sa má začleniť do dohody.
            
         
               (5)
            
            
               Nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (5), sa má začleniť do dohody.
            
         
               (6)
            
            
               Toto rozhodnutie sa neuplatňuje na Lichtenštajnsko.
            
         
               (7)
            
            
               Štáty EZVO berú na vedomie a pripájajú sa k vyhláseniu členských štátov ES o vojenských otázkach, ktoré sa týkajú jednotného európskeho neba (6),
            
         ROZHODOL TAKTO:
   Článok 1
   Za bod 66s (nariadenie Komisie (ES) č. 488/2005) prílohy XIII k dohode sa vkladajú tieto body:
   
               „66t.
            
            
               
                  32004 R 0549: Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (Ú. v. EÚ L 96, 31.3.2004, s. 1).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           V článku 5 sa dopĺňa tento odsek:
                           ‚5.   Štáty EZVO sa plne zúčastňujú na činnosti výboru zriadeného podľa odseku 1, s výnimkou práva hlasovať.’
                        
                     
                           b)
                        
                        
                           Toto nariadenie sa neuplatňuje na Lichtenštajnsko.
                        
                     
         
               66u.
            
            
               
                  32004 R 0550: Nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (Ú. v. EÚ L 96, 31.3.2004, s. 10).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           Pokiaľ ide o Island posledná veta článku 14 znie takto:
                           ‚Tieto pravidlá musia byť v súlade s článkom 15 Chicagského dohovoru o medzinárodnom civilnom letectve z roku 1944 a systémom spoplatňovania za traťové poplatky, používaným Eurocontrolom alebo s dohodami o spoločnom financovaní pre oblasť severného Atlantiku, ktoré spadajú do pôsobnosti ICAO.’
                        
                     
                           b)
                        
                        
                           Pokiaľ ide o Island, na konci prvej vety článku 15 ods. 2 písm. b) sa dopĺňa toto:
                           ‚alebo oblasť severného Atlantiku.’
                        
                     
                           c)
                        
                        
                           Pokiaľ Dozorný orgán EZVO adresuje v súlade s článkom 16 ods. 3 rozhodnutie štátom EZVO, môže ktorýkoľvek z týchto štátov predložiť do jedného mesiaca rozhodnutie Stálemu výboru EZVO. Stály výbor EZVO môže v lehote jedného mesiaca prijať iné rozhodnutie.
                        
                     
                           d)
                        
                        
                           Toto nariadenie sa neuplatňuje na Lichtenštajnsko.
                        
                     
         
               66v.
            
            
               
                  32004 R 0551: Nariadenie Európskeho parlamentu a Rady (ES) č. 551/2004 z 10. marca 2004 o organizácii a využívaní vzdušného priestoru v jednotnom európskom nebi (Ú. v. EÚ L 96, 31.3.2004, s. 20).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           V článku 2 sa dopĺňa tento odsek:
                           ‚Pokiaľ sa to týka členských štátov ES na jednej strane a štátov EZVO na druhej strane, Komisia ES a Dozorný orgán EZVO v súlade s týmto článkom v rámci prípravy svojich rozhodnutí navzájom konzultujú a vymieňajú si informácie.’
                        
                     
                           b)
                        
                        
                           V článku 5 ods. 4 sa dopĺňa toto:
                           ‚Ak sa má uzavrieť vzájomná dohoda medzi jedným alebo viacerými členskými štátmi ES a jedným alebo viacerými štátmi EZVO, môžu tak urobiť iba po konzultácii so zainteresovanými stranami, vrátane Komisie, Dozorného orgánu EZVO a ostatných členských štátov ES a štátov EZVO.’
                        
                     
                           c)
                        
                        
                           Toto nariadenie sa neuplatňuje na Lichtenštajnsko.
                        
                     
         
               66w.
            
            
               
                  32004 R 0552: Nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (Ú. v. EÚ L 96, 31.3.2004, s. 26).
               Ustanovenia nariadenia sa na účely tejto dohody vykladajú s touto úpravou:
               Toto nariadenie sa nevzťahuje na Lichtenštajnsko.“
            
         Článok 2
   Znenie nariadení (ES) č. 549/2004, č. 550/2004, č. 551/2004 a č. 552/2004 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 3. júna 2006 za predpokladu, že Spoločnému výboru EHP budú zaslané všetky oznámenia podľa článku 103 ods. 1 dohody (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. júna 2006
      
         
            Za Spoločný výbor EHP
         
         
            Predseda
         
         R. WRIGHT
         
      
   
   
      (1)  Ú. v. EÚ L 147, 1.6.2006, s. 53.
   
      (2)  Ú. v. EÚ L 96, 31.3.2004, s. 1.
   
      (3)  Ú. v. EÚ L 96, 31.3.2004, s. 10.
   
      (4)  Ú. v. EÚ L 96, 31.3.2004, s. 20.
   
      (5)  Ú. v. EÚ L 96, 31.3.2004, s. 26.
   
      (6)  Ú. v. EÚ L 96, 31.3.2004, s. 9.
   
      (7)  Sú uvedené ústavné požiadavky.
   
      Spoločné vyhlásenie zmluvných strán
      k rozhodnutiu č. 67/2006, ktorým sa nariadenia Európskeho parlamentu a Rady (ES) č. 549/2004, č. 550/2004, č. 551/2004 a č. 552/2004 začleňujú do Dohody EHP
      Pokiaľ ide o článok 6 nariadenia (ES) č. 549/2004, zmluvné strany uznávajú, že zúčastnené strany zo štátov EZVO sú oprávnené zapojiť sa do činností „poradného orgánu odvetvia“ na rovnakom základe ako zúčastnené strany z členských štátov EÚ.
      Pokiaľ ide o článok 11 nariadenia (ES) č. 549/2004, zmluvné strany uznávajú dôležitosť výmeny informácií v súlade s odsekom 5 protokolu 1 Dohody EHP bez toho, aby tým boli dotknuté jeho ustanovenia a dôležitosť skutočnosti, že Komisia berie na vedomie kontrolu plnenia týkajúcu sa štátov EZVO.
      Vzhľadom na Dohodu o spoločnom financovaní, ktorej stranou je Island, zmluvné strany súhlasia, že takéto pravidlá sú v súlade s článkom 14 nariadenia (ES) č. 550/2004.